'n Gedroogde blomknop van die Cannabis sativa plant
Dagga (ook bekend as Cannabis, Marijuana) is 'n geharde struikagtige plant wat byna oral kan groei. Dit kom voor in streke met 'n warm, vogtige klimaat, soos die Transkei en KwaZulu-Natal. Dagga sluit 3 spesies in: Cannabis sativa, Cannabis indica en Cannabis ruderalis. Hierdie 3 daggaspesies is inheems aan Sentraal-Asië en Suid-Asië. Dagga is vir dekades gebruik vir vesel, saad, saadolie, rekreasie en ook vir medisinale doeleindes.
2 Samestelling van dagga
4 Redes vir gebruik
5 Verkope van dagga
6 Effekte van dagga
7 Simptome van oormatige gebruik
8 Gevolge van dagga-gebruik
9 Wetlike aspekte
13 Eksterne bronne
Dagga is 'n een-jarige blomdraende kruid en kan manlik of vroulik wees, maar kan ook manlike en vroulike blare dra. Die plant vorm 'n bos en die grootte kan wissel na gelang van temperatuur, reënval, samestelling van die grond en weens die plant se gene. Die blare van die daggaplant kan groen en bruin van kleur wees en is gewoonlik in die vorm van 'n hand. Die blare is gewoonlik ongelyk in getal, vyf, nege, elf en is gewoonlik digby die stam van die plant. Dagga groei maklik in swak toestande en word gewoonlik tussen ander gewasse in klowe van berge geplant. Bestuiwing vind plaas deur wind. Dagga lyk soos tabak wat jy koop in die winkel. Dagga kos omtrent R 2.00 per sigaret of skyf. Dagga is die dwelm wat in Suid-Afrika mees algemeen gebruik word.
Samestelling van dagga[wysig | wysig bron]
Die daggaplant bevat 61 cannabinole en dagga het meer as 400 chemikalieë. Dagga bevat ook 7 keer meer teer as sigarette. Die aktiewe bestanddeel, Delta-9-Tetrahidrocannabinol (THC) tas die mens se psige aan en lei tot gedragsprobleme. THC is kompleks en word stadig deur die liggaam opgeneem. Dit neem omtrent 30 dae vir die liggaam om ontslae te raak van een dagga sigaret se chemikalieë. Dit kan selfs tot 6 maande neem vir sekere dele van die liggaam om dit te verwerk. Dagga word wydverspreid in Suid Afrika gebruik en kan lei tot gedragsveranderinge via die brein. Dagga word ook sosiaal aanvaar in sekere gemeenskappe en misbruik daarvan word onder alle bevolkingsgroepe en klasse aangetref. Dagga is tans onwettig en die besit daarvan kan lei tot 'n kriminele rekord.